open-index/open-wikipedia-markdown huggingface dataset:
Marcus Rohdén

**Marcus Christer Rohdén** (11. toukokuuta 1991 Värnamo) on ruotsalainen jalkapalloilija. Rohdén on keskikenttäpelaaja. Rohdén edustaa italialaista FC Crotonea. Hän on edustanut seurajoukkueurallaan myös Skövde AIK:ta ja IF Elfsborgia. Ruotsin maajoukkueessa Rohdén pelasi ensimmäisen ottelun vuonna 2015. Hän on pelannut maajoukkueessa 10 ottelua tehden niissä yhden maalin. Hänet valittiin Ruotsin kokoonpanoon MM–kilpailuihin 2018.

## Lähteet
Ronald Firbank

**Arthur Annesley Ronald Firbank** (23. tammikuuta 1886 – 21. toukokuuta 1926) oli englantilainen kirjailija. Hänen tuotantonsa koostuu pääosin pienoisromaaneista, jotka käsittelevät uskontoa, yhteiskuntaluokkien välisiä suhteita ja seksuaalisuutta.

Firbank opiskeli Cambridgen yliopistossa mutta keskeytti opintonsa ennen valmistumistaan. Myöhemmin hän matkusteli laajalti mm. Espanjassa, Italiassa ja Pohjois-Afrikassa. Firbank oli avoimesti homoseksuaali ja hänen tuotannossaan on nähty vaikutteita Oscar Wildelta. Firbank onkin merkittävä varhainen LGBT-kirjailija ja hänen tuotantonsa modernismi ja kokeelliset ratkaisut ovat vaikuttaneet seuraavan sukupolven kirjailijoihin. 

Opiskeluaikanaan roomalaiskatoliseen uskoon kääntynyt Forbank käsitteli kirkkoa usein satiirisesti. Esimerkiksi romaani *Concerning the Eccentricities of Cardinal Pirelli* alkaa kohtauksella, jossa kardinaali kastaa koiransa katedraalissa. Teoksen lopussa kardinaali saa sydänkohtauksen jahdatessaan kuoripoikaa ympäri alttaria.

Firbankin tuotannosta on suomennettu pienoisromaani *Oikkuja,* jossa Sarah Sinquier karkaa kotoaan perintökalleuksien kanssa ja perustaa oman teatterin Lontooseen.

## Tuotantoa
* *Caprice*, 1917
* *Vainglory* (romaani, 1915)
* *Inclinations* (romaani, 1916)
* *Sorrow in Sunlight* (romaani, 1924)
* *Concerning the Eccentricities of Cardinal Pirelli* (romaani, 1926)

### Suomennettu teos
**Oikkuja* (Caprice, 1917) Suom. Tuomas Kilpi. Helsinki: Oppian, 2018. 

## Lähteet

 

## Aiheesta muualla
*Ote Firbankin romaanista Oikkuja
Saîf-Eddine Khaoui

**Saîf-Eddine Khaoui** (, s. 27. huhtikuuta 1995 Pariisi, Ranska) on tunisialainen jalkapalloilija. Keskikentällä pelaava Khaoui edustaa Ranskan pääsarjassa pelaavaa Marseillea.

## Seurajoukkueura
Khaoui aloitti ammattilaisuransa Toursin riveissä Ligue 2:ssa kaudella 2010–2011.

### Marseille
Khaoui siirtyi 18. kesäkuuta 2016 Ranskan pääsarjassa pelanneeseen Marseilleen. Hän pelasi avauskaudellaan yhdeksän ottelua, mutta ei tehnyt yhtään maalia. Liigacupissa Khaoui pelasi yhden ottelun ja sai yhden syöttöpisteen.

Kaudeksi 2017–2018 Khaoui siirtyi lainasopimuksella Troyesiin ilman osto-optiota. Hän pelasi joukkueessa Ranskan pääsarjassa 32 ottelua ja teki niissä viisi maalia. Joukkue kuitenkin putosi kauden päätteeksi sarjatasoa alemmaksi.

## Maajoukkueura
Khaoui pelasi ensimmäisen maaottelunsa 23. maaliskuuta 2018 Irania vastaan.

Kesäkuussa 2018 Khaoui valittiin Tunisian maajoukkueeseen MM-kilpailuihin Venäjälle. Hän pelasi kokonaan joukkueensa toisen alkulohko-ottelun Belgiaa vastaan.

Marraskuussa 2019 Khaoui teki kaksi maalia maaottelussa Libyaa vastaan.

## Lähteet
IK Frej

**Idrottsklubben Frej** on urheiluseura Täbystä. Seuran jalkapallojaosto pelaa Ruotsin kuudenneksi korkeimmalla sarjatasolla 4. divisioonassa. Seuralla on toimintaa myös salibandyssa.

## Lähteet
Norrby IF

**Norrby Idrottsförening** on jalkapalloseura Boråsista. Seura pelaa Ruotsin toiseksi korkeimmalla sarjatasolla Superettanissa, jonne se nousi vuodeksi 2017.

## Lähteet
Kymmenen laulua (Harri Saksalan albumi)

**Kymmenen laulua** on Harri Saksalan toinen sooloalbumi vuodelta 1980. Lobo Records -merkille tehdyn musiikkialbumin tuottajana toimi Pekka Aarnio ja sovittajina Markku Johansson ja Jukka Linkola.

Kun Saksalan esikoisalbumilla *[[Vaellan vaellan]]* säestyksenä oli pääosin pelkkä piano, tällä levyllä Saksala esiintyy jousilla vahvistetun studioyhtyeen säestyksellä. Levy sisältää monipuolisen valikoiman suomalaisia ja kansainvälisiä lauluja, muun muassa alun perin ranskankieliset chansonit ”Vanhojen rakastavaisten laulu” (Brel) ja ”Barbara” (Kosma – Prévert), joka saa albumilla ensi kertaa alkuperäistekstin sodanvastaisuutta henkivän suomennoksen Pentti Saaritsan tekemänä. Mukana on myös kaksi Saksalan omaa sävellystä. 

Saksala omisti albumin saksofonisti Pekka Pöyrylle, jonka viimeiseksi levytykseksi se jäi. 1950-luvun kappaleiden myötä Saksala tekee albumilla kunniaa myös Helge Pahlmanille, joka opetti hänelle harmonikansoittoa.

## Kappaleet
### A-puoli
1. Kulkuriveljeni Jan
:(A. Tervasmäki, Tapio Rautavaara)
2. Venezuela
:(Trad. – Reino Helismaa)
3. Kun nainen puhuu
:(Harri Saksala)
4. Katson järviin sinisiin
:(L. Afanasjev – Pauli Salonen)
5.	Vanhojen rakastavaisten laulu
:(Jacques Brel – Aale Tynni, Jaana Lappo)

### B-puoli
6. Luonnonlapsi
:(Eden Ahbez – Kullervo)
7. Hurjan pojan koti	
:(Trad.)
8. Lapsi ja ristimeri
:(Toivo Kärki – Aappo I. Piippo)
9. Puuvillanpoimijan laulu
:(Harri Saksala – B. Traven, Rauno Ekholm)
10. Barbara
:(Joseph Kosma – Jacques Prévert, suom. Pentti Saaritsa)

## Muusikot
*Juhani Aaltonen
*Olli Ahvenlahti
*Kari Alanne
*Ilkka Hanski
*Antero Jakoila
*Markku Johansson
*Jukka Linkola
*Pekka Pohjola
*Pekka Pöyry
*Esko Rosnell
*Upi Sorvali
*Hasse Walli
*Ronnie Österberg
*jousiryhmä

## Lähteet
Varbergs BoIS

**Varbergs Boll- och Idrottssällskap** eli **Varbergs BoIS** on jalkapalloseura Varbergista. Kaudella 2022 seura pelaa Ruotsin korkeimmalla sarjatasolla Allsvenskanissa, jonne se nousi pelattuaan Superettanissa kausina 2012–2019.

## Lähteet
IFK Värnamo

**Idrottsföreningen Kamraterna Värnamo** on jalkapalloseura Värnamosta. Miesten joukkue voitti vuonna 2021 Ruotsin toiseksi korkeimman sarjan, Superettanin, ja nousi kaudeksi 2022 Allsvenskaniin.

Seuran kuuluisimpia kasvatteja on MM-kisoissakin pelannut Jonas Thern.

## Lähteet
LG Uplus

**LG Uplus** on eteläkorealainen LG-yhtymän alainen telekommunikaatioyritys. Se on keskittynyt verkkotekniikan kehittämiseen, ja on 5G-tekniikan luomisessa tehnyt yhteistyötä Nokian ja SK Telecomin kanssa.

## Lähteet

## Aiheesta muualla
* Virallinen sivusto
Tanskan 2. divisioona

**Tanskan 2. divisioona** on Tanskan jalkapalloilun kolmanneksi korkein sarjataso. Sarjassa pelaa kaksitoista joukkuetta.

## Joukkueet kaudella 2025-2026
* Akademisk Boldklub
* BK Fremad Amager
* Brabrand IF
* FC Helsingør
* FC Roskilde
* Hellerup IK
* Ishøj IF
* Næstved Boldklub
* Skive IK
* Thisted FC
* Vendsyssel FF
* VSK Aarhus

## Lähteet
Jane Birkin/Serge Gainsbourg

**Jane Birkin/Serge Gainsbourg** (tunnetaan myös nimellä **Je t’aime... moi non plus**) on Serge Gainsbourgin ja hänen senaikaisen rakastajattarensa Jane Birkinin duettoja ja sooloesityksiä sisältävä albumi. Albumi julkaistiin vuonna 1969 ja sisältää maailmanlaajuisen hittikappaleen ”Je t’aime... moi non plus”. 

## Kappaleet
Kaikki kappaleet säv. ja san. Serge Gainsbourg.
#Je t’aime... moi non plus (Jane Birkin ja Serge Gainsbourg) – 4.23 
#L’anamour (Serge Gainsbourg) – 2.17
#Orang-outan (Jane Birkin) – 2.28
#Sous le soleil exactement (Serge Gainsbourg) – 2.52
#18-39 (Jane Birkin) – 2.39
#69 année érotique (Jane Birkin ja Serge Gainsbourg) – 3.21
#Jane B (Jane Birkin) – 3.09
#Elisa (Serge Gainsbourg) – 2.31
#Le canari est sur le balcon (Jane Birkin) – 2.20
#Les sucettes (Serge Gainsbourg) – 2.37
#Manon (Serge Gainsbourg) – 2.41

## Arvostelut
*AllMusic: 
**[[Pitchfork]]*: 8.8/10
**[[PopMatters]]*: 8/10

## Lähteet
Tunsbergin hiippakunta

**Tunsbergin hiippakunta** on Norjan kirkkoon kuuluva hiippakunta. Siihen kuuluvat Buskerudin lääni ja Vestfoldin lääni. Piispanistuin on Tønsbergissä. Piispana on vuodesta 2018 toiminut Jan Otto Myrseth. Tuomiokirkkona toimii Tønsbergin tuomiokirkko.

## Piispat
*Bjarne Skard 1948–1961
*Dagfinn Hauge 1961–1978
*Håkon E. Andersen 1978–1990
*Sigurd Osberg 1990–2002
*Laila Riksaasen Dahl 2003–2014
*Per Arne Dahl 2014-2018
*Jan Otto Myrseth 2018-

## Lähteet

## Aiheesta muualla

* Viralliset sivut
Oslon hiippakunta

**Oslon hiippakunta** on Norjan kirkkoon kuuluva hiippakunta. Siihen kuuluvat Oslon kaupunki, jossa on piispanistuin, sekä Asker ja Bærum. Piispana on vuodesta 2017 lähtien toiminut Kari Veiteberg. Tuomiokirkkona toimii Oslon tuomiokirkko.

## Piispat reformaation jälkeen
*Hans Rev 1541–1545
*Anders Madssøn 1545–1548
*Frants Berg 1548–1580
*Jens Nilssøn 1580–1600
*Anders Bendssøn Dall 1601–1607 
*Niels Claussøn Senning 1607–1617
*Niels Simonsen Glostrup 1617–1639
*Oluf Boesen 1639–1646 
*Henning Stockfleth 1646–1664
*Hans Rosing 1664–1699 
*Hans Munch 1699–1712 
*Bartholomæus Deichman 1713–1730
*Peder Hersleb 1731–1737
*Niels Dorph 1738–1758 
*Frederik Nannestad 1758–1773
*Christian Schmidt 1773–1804
*Fredrik Julius Bech 1805–1822 
*Christian Sørenssen 1823–1845 
*Jens Lauritz Arup 1846–1874 
*Carl Peter Parelius Essendrop 1875–1893 
*Fredrik Wilhelm Klumpp Bugge 1893–1896 
*Anton Christian Bang 1896–1912 
*Jens Frølich Tandberg 1912–1922 
*Johan Lunde 1922–1937 
*Eivind Josef Berggrav 1937–1951
*Johannes Smemo 1951–1968
*Fridtjov Søiland Birkeli 1968–1973 
*Kaare Støylen 1973–1977 
*Andreas Aarflot 1977–1998
*Gunnar Stålsett 1998–2005
*Ole Christian Kvarme 2005–2017 
*Kari Veiteberg 2017-

## Lähteet

## Aiheesta muualla

* Viralliset sivut
Bjørgvinin hiippakunta

**Bjørgvinin hiippakunta** on Norjan kirkkoon kuuluva hiippakunta. Siihen kuuluu Vestlandin lääni. Piispanistuin on Bergenissä, ja piispana on vuodesta 20o8 lähtien ollut Halvor Nordhaug. Tuomiokirkkona toimii Bergenin tuomiokirkko.

## Piispat
* 1537&ndash;1557 Gjeble Pederssøn
* 1557&ndash;1582 Jens Pedersen Skjelderup
* 1583&ndash;1607 Anders Foss
* 1607&ndash;1615 Anders Mikkelsen Kolding
* 1616&ndash;1636 Niels Paaske
* 1636&ndash;1649 Ludvig Hanssøn Munthe
* 1649&ndash;1665 Jens Pedersen Skjelderup
* 1665&ndash;1711 Niels Randulf
* 1711&ndash;1716 Niels Pederssøn Smed
* 1716&ndash;1723 Clemens Schmidt
* 1723&ndash;1731 Marcus Müller
* 1731&ndash;1747 Oluf Cosmussen Bornemann
* 1748&ndash;1755 Erik Ludvigssøn Pontoppidan
* 1755&ndash;1762 Ole Tidemand
* 1762&ndash;1774 Frederik Arentz
* 1774&ndash;1778 Eiler Hagerup d.y.
* 1778&ndash;1779 Søren Friedlieb
* 1779&ndash;1804 Ole Irgens
* 1804&ndash;1816 Johan Nordal Brun
* 1817&ndash;1822 Claus Pavels
* 1822&ndash;1848 Jacob Neumann
* 1848&ndash;1857 Peder Christian Hersleb Kjerschow
* 1858&ndash;1863 Jens Mathias Pram Kaurin
* 1864&ndash;1880 Peder Hersleb Graah Birkeland
* 1881&ndash;1898 Fredrik Waldemar Hvoslef
* 1899&ndash;1916 Johan Willoch Erichsen
* 1916&ndash;1931 Peter Hognestad
* 1931&ndash;1948 Andreas Fleischer
* 1948&ndash;1961 Ragnvald Indrebø
* 1961&ndash;1976 Per Juvkam
* 1977&ndash;1987 Thor With
* 1987&ndash;1994 Per Lønning
* 1994&ndash;2008 Ole Danbolt Hagesæther
*2009&ndash;2023 Halvor Nordhaug
*2023&ndash; Ragnhild Jepsen

## Lähteet

## Aiheesta muualla

* Viralliset sivut
Byyri

**Byyri** on vuonna 2016 aloittanut suomalainen jalkapalloon erikoistunut kannattajakanava, jonka teksti-, video- ja audiosisällöt ovat kannattajien tekemiä. Byyri on uudenlainen futismedia, joka liikkuu blogien ja uutisten välimaastossa, keskittyen jalkapallokulttuuriin.  Verkkosivuston jutut käsittelevät niin kotimaisia, kuin myös ulkomaisia jalkapallosarjoja. Byyrillä on noin 30 000 seuraajaa sosiaalisen median kanavissaan. 

Maaliskuussa 2019 Byyri ilmoitti mediayhteistyösopimuksesta Espanjan pääsarjan, LaLigan, kanssa. 

## Lähteet

## Aiheesta muualla

* Kotisivu
Stavangerin hiippakunta

**Stavangerin hiippakunta** on Norjan kirkkoon kuuluva hiippakunta. Siihen kuuluu Rogalandin lääni. Piispanistuin on Stavangerissä. Piispana on vuodesta 2019 lähtien toiminut Anne Lise Ådnøy. Tuomiokirkkona toimii Stavangerin tuomiokirkko.

## Piispat
* J. C. Petersen (1925–1940)
* Gabriel Skagestad (1940–1949)
* Karl Marthinussen (1949–1960)
* Fridtjov Birkeli (1960–1968)
* Olav Hagesæther (1968–1976)
* Sigurd Lunde (1976–1985)
* Bjørn Bue (1985–1997)
* Ernst Oddvar Baasland (1997–2009)
* Erling Pettersen (2009–2016)
* Ivar Braut (2017-2019)
* Anne Lise Ådnøy (2019– )

## Lähteet

## Aiheesta muualla

* Viralliset sivut
Saber Interactive

**Saber Interactive** on yhdysvaltalainen videopelejä kehittävä yritys. Sen perustivat vuonna 2001 Andrey Iones, Matthew Karch ja Anton Krupkin. Yritys on kehittänyt Saber3D-pelimoottorin.
Sabre Interactivella on studioita myös Pietarissa, Madridissa, Valko-Venäjällä, Ruotsissa ja Portugalissa.

## Historia
Helmikuussa 2020 Embracer Group osti Saber Interactiven 525 miljoonan dollarin kaupalla. Vuonna 2020 yhtiö hankki 4A Gamesin.
Helmikuussa 2021 Aspyr Media siirtyi yrityksen omistukseen.

Maaliskuussa 2024 Embracer ilmoitti Saber Interactiven myynnistä 247 miljoonan dollarin hinnalla Beacon Interactivelle, joka on Saberin perustaneen Matthew Karchin uusi yhtiö.

## Pelit
Saber Interactive on videopelien ohella kehittänyt myös yli 50 kasinopeliä.

Yhtiö on tehnyt myös käännöksiä eri kehittäjien peleistä muille alustoille.
Muun muassa *[[Kingdom Come: Deliverance]]n* Nintendo Switch -käännös on Saber Interactiven tekemä.

## Lähteet
John Price (purjehtija)

**John Wesley Price** (19. tammikuuta 1920 Miami, Florida – 26. toukokuuta 1991 Miami, Florida) oli yhdysvaltalainen kilpapurjehtija ja olympiamitalisti.

Price saavutti Star-veneluokassa parinsa John Reidin kanssa olympiahopeaa Helsingissä 1952.

## Lähteet
* John Price Bio, Stats, and Results Olympics at Sports-Reference.com 

### Viitteet
John Reid (purjehtija)

**John Sidney Reid** (27. marraskuuta 1918 Atlanta, Georgia – 17. toukokuuta 1954 Miami, Florida) oli yhdysvaltalainen kilpapurjehtija ja olympiamitalisti.

Reid saavutti Star-veneluokassa parinsa John Pricen kanssa olympiahopeaa Helsingissä 1952.

## Lähteet
* John Reid Bio, Stats, and Results Olympics at Sports-Reference.com 

### Viitteet
Kuningas Abdilazizin yliopisto

**Kuningas Abdilazizin yliopisto** (, , myös King Abdul Aziz University; lyh. KAU) on Saudi-Arabian Jeddassa toimiva julkinen yliopisto. Alkujaan vuonna 1967 yksityisenä yliopistona perustettu oppilaitos muutettiin  1973 julkiseksi yliopistoksi. Se on nimetty kuningas Abd al-Aziz ibn Saudin mukaan.

Yliopistossa opiskeli vuonna 2018 noin 31&nbsp;500 opiskelijaa, joista 21 prosenttia oli kansainvälisiä opiskelijoita ja naisia 54 prosenttia. Yliopiston oman sivuston mukaan opiskelijoita oli 82&nbsp;152.

Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli yliopiston 101.-150. korkeatasoisimmaksi yliopistoksi maailmassa. Se oli tämän vertailun mukaan maansa korkeatasoin yliopisto Kuningas Saudin yliopiston kanssa. Yliopiston rankingsijoitus on noussut erityisesti vuoden 2008 jälkeen luvulla merkittävästi. THE-yliopistoranking (Times Higher Education) arvioi Kuningas Abdilazizin yliopiston arabimaiden korkeatasoisimmaksi yliopistoksi vuonna 2018. 

Science-tiedelehdessä nostettiin jo vuonna 2011 keskusteluun Kuningas Abdilazizin yliopiston ja Kuningas Saudin yliopisto "agressiiviseksi" luonnehditut toimet yliopistorankingin parantamiseksi.  Kuningas Abdilazizin yliopiston rankingsijoituksen nopeaa kohoamista on selitetty myöhemminkin osaksi saudiyliopiston viitatuimmille huippututkijoille tarjoamilla avokätisillä, vain lyhyttä läsnäoloa edellyttävillä vierailuprofessuureilla: vierailijat mainitsevat saudiyliopiston nimen julkaisuissa toisena työpaikkanaan, vaikka tutkimustyö olisikin tehty oleellisesti muualla. 

## Lähteet

## Aiheesta muualla

*Megan Messerly (5.12.2014) Citations for sale  (dailycal.org)
*Jonathan Eisen (5.12.2014) Some notes on "Citations for Sale" about King Abdulaziz University offerring me $$ to become an adjunct faculty  (phylogenomics.blogspot.com)
*The Most Highly-Cited Universities and Countries (14.7.2014)  (physicscentral.com)
Richard Crooks

**Richard Crooks** (26. kesäkuuta 1900 Trento, New Jersey – 29. syyskuuta 1972 Potola Valley, Kalifornia) oli yhdysvaltalainen oopperalaulaja, äänialaltaan tenori. Hän opiskeli Sidney H. Bournen ja Frank La Forgen johdolla New Yorkissa. Laulettuaan ensin oratoriota ja pidettyään yksinlauluresitaaleja hän teki oopperadebyyttinsä Cavaradossin roolissa Hampurissa vuonna 1927. Yhdysvalloissa hän esiintyi ensimmäistä kertaa oopperassa samassa roolissa Philadelphiassa vuonna 1930. Metropolitan-oopperan-debyyttinsä hän teki vuonna 1933 Des Grieux'n roolissa. Hän päätti ammattimaisen uransa vuonna 1950.'

## Lähteet
Lakewood (Kalifornia)

**Lakewood** on kaupunki Los Angelesin piirikunnassa Kaliforniassa Yhdysvalloissa. Kaupungin väkiluku oli 81 121 vuonna 2016. Lakewoodin kaupunki perustettiin 16. huhtikuuta 1954. Alueen asuinrakennuskanta koostuu enimmäkseen omakotitaloista.

## Lähteet

## Aiheesta muualla
Jacques Dutronc (vuoden 1966 albumi)

**Jacques Dutronc** on ranskalaisen laulaja-lauluntekijän Jacques Dutroncin esikoisalbumi. Albumi julkaistiin vuonna 1966. 

## Kappaleet
Säv. Jacques Dutronc ja san. Jacques Lanzmann paitsi kappale ”La Compapadé”, jonka säv. ja san. Jacques Dutronc.

## Kokoonpano
*Jacques Dutronc – laulu, kitara, lyömäsoittimet, sovitus, orkesterinjohtaja 
*Hadi Kalafate – bassokitara, lyömäsoittimet
*Alain Le Govic – piano, urut
*Jean-Pierre Alarcen – kitara
*Jacques Pasut – rytmikitara
*Michel Pelay – rummut 

## Arvostelut
*AllMusic: 

## Lähteet
Antti Kivelä

**Antti Kivelä** (s. 1966 Oulu) on suomalainen lääkäri ja poliitikko. Hän on toiminut vuodesta 2016 keskustan puoluevaltuuston ja vuodesta 2017 Kuopion kaupunginhallituksen puheenjohtajana.

## Ura
Kivelä valmistui lääketieteen lisensiaatiksi vuonna 1993 Tampereen yliopistosta. Hän aloitti vuonna 1997 työt Kuopion yliopistollisessa sairaalassa, mitä ennen hän oli työskennellyt Etelä-Karjalan keskussairaalassa sekä Lappeenrannan ja Ylämaan terveyskeskuksissa. Kivelä on sisätautien ja kardiologian erikoislääkäri ja vuodesta 2012 myös apulaisylilääkäri.

Kivelä valittiin Kuopion kaupunginvaltuustoon kunnallisvaaleissa 2012. Hän oli toiminut aiemmin lyhyen aikaa Lappeenrannan kaupunginvaltuuston jäsenenä kunnallisvaalien 1996 jälkeen. Kuntavaalien 2017 jälkeen Kivelä valittiin Kuopion kaupunginhallituksen puheenjohtajaksi. 

Puolueessaan keskustassa Kivelä on toiminut muun muassa Kuopion kunnallisjärjestön puheenjohtajana vuosina 2014–2017 ja puoluevaltuuston puheenjohtajana vuodesta 2016. Kivelä oli ehdolla kansanedustajaksi vuoden 2015 eduskuntavaaleissa, mutta ei tullut valituksi. Hänet valittiin puoluevaltuuston johtoon sen omassa kokouksessa Torniossa marraskuussa 2016.

## Yksityiselämä
Kivelä on ollut naimisissa vuodesta 1990 ja hänellä on kolme lasta. Hän harrastaa muun muassa karatea, jossa hänellä on musta vyö.

## Lähteet
Eric Ridder

**Eric Ridder** (1. tammikuuta 1918 Hewlett, New York – 23. heinäkuuta 1996 Locust Valley, New York) oli yhdysvaltalainen kilpapurjehtija ja olympiavoittaja.

Ridder voitti 6mR-veneluokassa olympiakultaa Helsingissä 1952. Hän opiskeli Harvardin yliopistossa.

## Lähteet
* Eric Ridder Bio, Stats, and Results Olympics at Sports-Reference.com 

### Viitteet
Uuno Helminen

**Uuno Johannes Helminen** (24. huhtikuuta 1897 Pori – 19. heinäkuuta 1972 Pori) oli suomalainen rakennusmestari ja rakennusurakoitsija, joka tunnetaan lukuisista Poriin ja sen ympäristökuntiin 1920–1960-luvuilla valmistuneista rakennuksista. Hänen yrityksensä urakoimia ovat muun muassa Porin vesitorni ja Nakkilan kirkko. Helminen kuului myös Porin Sato Oy:n perustajaosakkaisiin. Hän kuoli liikenneonnettomudessa saamiinsa vammoihin 75-vuotiaana heinäkuussa 1972.

## Töitä
*Porin kaupungin puhelinlaitos, 1928
*Antinlinna, Pori, 1929
*Porin vesitorni, 1936
*Nakkilan kirkko, 1937
*Porin kauppahallin laajennus, 1939
*Harjavallan sairaalan B-sairaala, 1962

## Lähteet
Kuningas Abdullahin tiede- ja teknologiayliopisto

**Kuningas Abdullahin tiede- ja teknologiayliopisto** (, , lyh. KAUST) on Saudi-Arabian länsirannikolla Punaisenmeren äärellä, Makkahin provinssissa Jeddan pohjoispuolella sijaitsevassa Thuwalissa toimiva yksityinen yliopisto. Tutkimusyliopisto on nimetty kuningas Abdullah ibn Abdilaziz Al Sa’udin (1924–2015) mukaan. Vuonna 2009 toimintansa aloittanut yliopisto on sai jo perustamisvaiheessa tuekseen muhkean 13 miljardin dollarin säätiön.  

Pienessä, luonnontieteeneen ja tekniikan tutkimukseen keskittyvässä yliopistossa opiskeli syyskuussa 2017 noin 1&nbsp;000 maisteri- ja tohtoriopiskelijaa. Opiskelijoista 80 prosenttia suoritti tohtoriopintoja. Miehiä opiskelijoista oli 63 prosenttia ja kansainvälisiä opiskelijoita 69 prosenttia. Vakituiseen opetushenkilökuntaan kuului runsas 150 henkeä. Lisäksi yliopistossa työskenteli noun 750 tutkijaa. Kaikkiaan KAUST muodosti noin 2&nbsp;200 ihmisen työyhteisön.
 
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli KAUSTin sijalle 201.-300. maailmassa. Se oli tässä vertailussa maansa kolmanneksi korkeatasoin yliopisto Kuningas Abdilazizin yliopiston ja Kuningas Saudin yliopiston jälkeen. Yliopiston sijoitus on noussut kansainvälisissä yliopistovertailuissa erittäin nopeasti 2010-luvulla.

## Lähteet

## Aiheesta muualla
Monteliuksen periodit

**Monteliuksen periodit** ovat tanskalaisen Oscar Monteliuksen 1800-luvulla kehittämä esineiden typologiaan ja keskinäiseen esiintymisjärjestykseen perustuva kolmijakoiseen pääjakoon kivikauden, pronssikauden ja rautakauden ajoituksien tarkempi esitystapa. 

Alkuperäisen kolmijakoisen esitystavan esitti Christian Jürgensen Thomsen, mutta Monteliuksen työ tarkensi sitä edelleen. Hän jakoi tanskalaisen neoliittisen kivikauden esineet niiden esiintymisjärjestyksen mukaan neljään ajanjaksoon I, II, III ja IV. Samanlaisen jaon hän laati Skandinavian pronssikaudelle teoksessaan *Om tidsbestämning inom bronsåldern med särskilt avseende på Skandinavien*, jossa ajanjaksoja oli kuusi I, II, ..., VI. Radiohiiliajoituksilla on myöhemmin voitu määrittää periodeille ajoitukset, joita esitetään viereisessä taulukossa. Ajoituksia tarkennetaan edelleen.

Pronssikauden kaksijako vanhempaan ja nuorempaan pronssikauteen on jako ajanjaksoihin I, II ja II ja sitten IV, V ja VI.

Vastaavanlainen jaksottamisen on Paul Reiecke laatinut laajemmalle kontekstille eli koko Euroopalle.

## Lähteet
Antoine Dessane

**Marie Hippolyte Antoine Dessane** (9. joulukuuta 1826 Forcalquier – 8. kesäkuuta 1873 Québec City) oli ranskalaissyntyinen, kanadalaistunut säveltäjä, pianisti, urkuri, sellisti ja pedagogi. Hänestä tuli 10-vuotiaana yksi Pariisin konservatorion nuorimmista opiskelijoista. Hän myös pääsi Luigi Cherubinin suosioon. Hän muutti Québec Cityyn vaimonsa ja tyttärensä kanssa heinäkuussa 1849. Hän vietti vuodesta 1865 alkaen myös neljän vuoden jakson Yhdysvalloissa.

Dessanen teosten käsikirjoitukset ovat pääasiassa Québecin seminaarin ja Lavalin yliopiston arkistoissa. Hänen tuotantoonsa kuuluu muun muassa messuja *Fantaisie-Sonate* huilulle ja jousikvintetille sekä muuta kamarimusiikkia ja sekulaari kantaatti.

## Lähteet
USS Wyandotte (1864)

**USS Wyandotte** (ex- **USS Tippecanoe** ja ex- **USS Vesuvius**) oli Yhdysvaltain laivaston vuonna 1864 vesillelaskettu Canonicus-luokan monitori.

## Valmistus

Miles Greenwood valmisti *USS Tippecanoeksi* nimetyn aluksen John Litherburyn telakalla Cincinnatissa Ohiossa, missä köli laskettiin 28. syyskuuta 1862. Alus laskettiin vesille 22. joulukuuta 1864, mutta se valmistui vasta vuonna 1866 maattuaan ankkurissa New Orleansissa. Vuonna 1869 alus nimettiin kahdesti uudelleen 15. kesäkuuta *USS Vesuviukseksi* ja 10. elokuuta *USS Wyandotteksi*.

Alus makasi 1870-1872 ankkurissa Key Westissä Floridassa ja Philadelphian laivastontelakalla. Aluksella tehtiin muutostöitä 1873-1874 John Roachin telakalla Chesterissä Pennsylvaniassa. Alus otettiin palvelukseen 24. tammikuuta 1876 päällikkönään luutnantti Thomas C. Terrell.

## Palvelus
Alus liitettiin kotisatamanaan Hampton Roads Virginiassa Pohjois-Atlantin laivueeseen, jonka mukana se oli Yhdysvaltain itärannikolla vuoden 1879 osallistuen koulutukseen ja erilaisiin harjoituksiin. Myöhemmin alus oli asema-aluksena Washington D.C.:ssä ennen reserviin siirtoa 1885. Alus oli ankkuroituna sekä Richmondissa että Nofolkissa.

Alus siirrettiin 1896 Connecticutin valtion miliisille, missä tehtävässä se oli Espanjan-Yhdysvaltain sodan alkaessa. Kansalaisten Espanjan laivaston uhan aiheuttaman pelon hälventämiseksi laivasto palautti vanhoja sotalaivoja palvelukseen, jolloin *Wyandottekin* palautettiin palvelukseen 30. huhtikuuta 1898 päällikkönään luutnantti John B. Milton. Alus purjehti 17. toukokuuta New Havenista Connecticutista Bostoniin suojaamaan kaupunkia mahdollisilta iskuilta. Alus oli Bostonissa 19. toukokuuta-5. syyskuuta.

Sotatoimien päätyttyä alus purjehti Philadelphiaan, minne se saapui 9. syyskuuta. Alus poistettiin palveluksesta 20. syyskuuta ja se myytiin romutettavaksi 17. tammikuuta 1899.

## Lähteet
*

### Viitteet
Vakka-Rasti

**Vakka-Rasti Ry.** (**VaRa**) on vuonna 1972 perustettu uusikaupunkilainen suunnistusseura. Seuralla oli 31.12.2017 288 jäsentä. 

## Lähteet

## Aiheesta muualla

* Vakka-Rasti
Jukolan Osuuskauppa

**Jukolan Osuuskauppa** oli S-ryhmään kuuluva alueosuuskauppa, joka toimi Nurmeksen seudulla vuosina 1909–2019. Yrityksen toimialoja olivat päivittäistavarakauppa, käyttötavarakauppa, ravintolatoiminta, rautakauppa ja liikennemyymälätoiminta.

Jukolan Osuuskauppa perustettiin vuonna 1909. Vuonna 1984 osuuskauppaan sulautui Juuan Osuuskauppa, jolloin osuuskauppa saavutti viimeisen alueellisen kokoonpanonsa.
Jukolan Osuuskauppa oli vuonna 2019 Suomen pienin alueosuuskauppa liikevaihdoltaan, henkilökunnaltaan sekä asiakasomistajien määrältään. Jukolan Osuuskauppa sulautui Pohjois-Karjalan Osuuskauppaan syyskuussa 2019.

## Toimipaikkoja (2018)

**[[ABC-ketju|ABC]]**
*Juuka
*Nurmes
*Valtimo

**[[S-market|S-market]]**
*Juuka
*Nurmes
*Kauppatori Nurmes
*Rautavaara
*Valtimo

**[[Sale|Sale]]**
*Kolinportti
*Mikonsalmi Nurmes

**Rautakauppa**
*S-Rauta Nurmes

## Lähteet

## Aiheesta muualla
* Jukolan Osuuskaupan verkkosivut
Nazaire LeVasseur

**Louis Nazaire Zéphirin LeVasseur** (6. helmikuuta 1848 Québec City – 8. marraskuuta 1927 Québec City) oli kanadalainen historioitsija, urkuri, viulisti, kontrabasisti ja säveltäjä. Hän aloitti musiikinopintonsa 5-vuotiaana Antoine Dessanen johdolla. Viimeistellessään akateemisia opintojaan Québecin seminaarissa ja ottaessaan lääketieteen kursseja Lavalin yliopistossa hän samalla sai opetusta pianon- ja urkujensoitossa sekä Joseph Lyonnaisin johdolla viulunsoitossa.

Vuonna 1867 LeVasseur pääsi *[[L'Événement]]*-lehden toimittajaksi, ja vuosina 1872–1878 hän oli sen päätoimittaja. Vuonna 1869 hän oli mukana perustamassa Sainte-Cécilen musiikkiseuraa, jota hän johti vuosina 1873–1890. Hän oli myös perustamassa Septuor Haydnia. Hän johti vuonna 1878 Félicien Davidin *[[La perle du Brésil]]in* esityksen ja seurasi vuonna 1872 Dessanea Saint-Roch-kirkon urkurina.

Vuonna 1880 LeVasseur toimi kansallislaulun tilaamista varten perustetun musiikkikomitean sihteerinä. Hän soitti kontrabassoa Québecin sinfonisessa seurassa ja toimi sen varapuheenjohtajana. Hänen omien sävellystensä joukossa on lauluja, romanssi jousikvintetille ja sotilasmarssi. Hän palveli asevoimissa ja eteni majuriksi. 

LeVasseurin historiallisten ja maantieteellisten artikkeleiden sarja julkaistiin vuosina 1884–1913 *Bulletin de la Société de géographie de Québecissä*. Hänet muistetaan kuitenkin parhaiten vuosina 1919–1922 tehdystä työstä *La Musique* -lehden sarjassa *Musique et musiciens à Québec* ja *Réminiscences d'antanissa*. *La Musique* -lehden sarjasta *Musique et musiciens à Québec: souvenirs d'un amateur* ja *Réminiscences d'antanista*.

## Lähteet
Jacques Dutronc (vuoden 1968 albumi)

**Jacques Dutronc** on ranskalaisen laulaja-lauluntekijän Jacques Dutroncin toinen studioalbumi. Albumi julkaistiin vuonna 1968. 

## Kappaleet
Kaikki kappaleet säv. Jacques Dutronc ja san. Jacques Lanzmann ja Anne Ségalen.

## Arvostelut
*AllMusic: 

## Lähteet
Agderin ja Telemarkin hiippakunta

**Agderin ja Telemarkin hiippakunta** on Norjan kirkkoon kuuluva hiippakunta. Siihen kuuluu Itä-Agderin lääni, Länsi-Agderin lääni sekä Telemarkin lääni. Piispanistuin on Kristiansandissa, ja piispana on vuodesta 2013 lähtien ollut Stein Reinertsen. Tuomiokirkkona toimii Kristiansandin tuomiokirkko.

## Historia
Hiippakunta perustettiin nimellä Christianssandin hiippakunta vuonna 1682, kun Stavangerin piispanistuin siirtyi Kristiansandiin. Hiippakunnan nimi vaihtui Agderin hiippakunnaksi vuonna 1925, jolloin Rogalandin lääni muodosti uuden Stavangerin hiippakunnan. Vuonna 2005 hiippakunta otti nimekseen Agderin ja Telemarkin hiippakunta.

## Piispat
### Christianssandin hiippakunta
*Jacob Jensen Jersin 1681–1694  
*Hans Munch 1694–1699  
*Ludvig Stoud 1699–1705 
*Jens Bircherod 1705–1720 
*Christopher Nyrop 1720–1733 
*Jacob Kærup 1733–1751 
*Rasmus Paludan 1751–1759 
*Jens Christian Spidberg 1759–1762 
*Ole Tidemand 1762–1778 
*Eiler Hagerup 1778–1789 
*Hans Heinrich Tübring 1789–1798 
*Peder Hansen 1798–1804 
*Jens Bloch 1804–1805 
*Johan Michael Keyser 1805–1810 
*Christian Sørenssen 1811–1823 
*Johan Storm Munch 1823–1832 
*Mathias Sigwardt 1832–1840 
*Jacob von der Lippe 1841–1874 
*Jørgen Engebretsen Moe 1874–1881
*Jørgen Johan Tandberg 1882–1884 
*Jakob Sverdrup Smitt 1885–1889 
*Johan Christian Heuch 1889–1904 
*Gunvald Chr. Bernhard Thorkildsen 1904–1908 
*Kristian Vilhelm Koren Schjelderup 1908–1913

### Agderin hiippakunta
*Bernt Andreas Støylen 1914–1930
*James Maroni 1930–1946
*Johannes Smemo 1946–1951
*Johannes Smidt 1951–1957
*Kaare Støylen 1957–1973
*Erling Utnem 1973–1983
*Halvor Bergan 1983–1998

### Agder ja Telemarkin hiippakunta
*Olav Skjevesland 1998–2012
*Stein Reinertsen 2013-

## Lähteet

## Aiheesta muualla

* Viralliset sivut
Teikkohapot

**Teikkohapot** ovat hiilihydraattiyksiköistä koostuvia polymeerejä, jotka muodostavat tärkeän osan grampositiivisten bakteerien solukalvon ja soluseinän rakennetta.  Teikkohappojen tehtävänä bakteerisoluissa on sitoutua positiivisiin ioneihin ja ympäristöön.

Teikkohappojen rakenteessa hiilihydraattiyksiköt ovat yhdistyneet toisiinsa fosfodiesterisidoksilla. Tyypillisesti hiilihydraattiyksikkö on ribitoli tai glyseroli. Runkoon liittyy myös muita hiilihydraatteja kuten glukoosi, N-asetyyliglukosamiini tai N-asetyyligalaktosamiini. Tämän lisäksi rakenteeseen voi olla esteröityneenä glysiiniaminohappoja. Teikkohapot sitoutuvat gram-positiivisten bakteerien soluseinän polysakkarideihin tai proteiineihin. Ne voivat sitoutua myös solukalvon lipideihin, jolloin niitä kutsutaan lipoteikkohapoiksi. Teikkohappojen kokonaisvaraus on negatiivinen johtuen negatiivisesti varautuneista fosfaattiyksiköistä.

Teikkohapot sitoutuvat muun muassa magnesium- ja kalsium-ioneihin ja kuljettavat niitä soluihin ja vaikuttavat bakteerin ympäristön ionitasapainoon. Lipoteikkohapoilla on tehtävä myös bakteerisolujen sitoutumisessa ympäristöönsä.

## Lähteet
Marietta-luokka

**Marietta-luokka** oli Yhdysvaltain laivaston kahden jokimonitorin muodostama alusluokka. Alusten kölit laskettiin kesällä 1862. Rakennustyöt sisällissodan aikana olivat hitaita osittain työvoimapulan vuoksi, joten alukset valmistuivat vasta joulukuussa 1865 sotatoimien päätyttyä. Laivasto hyväksyi alukset vasta 1866 sijoittaen ne heti reserviin. Alukset myytiin 1873 ilman palvelukseenottoa.

## Suunnittelu
Alukset olivat osa suurempaa hankintaa, joka tilattiin Hampton Roadsin taistelun jälkeen laivaston luovuttua City-luokan kasemattialusten lisähankinnasta ja päätettyä hankkia niiden sijaan monitoreja. Aluksilla oli tarkoitus saavuttaa Mississippi-joen ja sen sivujokien hallinta.

Alkuperäisen suunnitelman mukaan luokan alusten tuli muistuttaa *[[USS Ozark (1863)|USS Ozarkia]]*, joka oli tilattu kaksi päivää aiemmin. Tykkitorni oli sijoitettu keulaan ja ohjaushytti perään. Aluksilla oli kaksi savuhormia kuten Mississippi-joen höyryaluksissa. Ohjaushytti siirrettiin todennäköisesti tykkitornin katolle kuitenkin jo ennen valmistumista.

Alukset olivat 53,9 metriä pitkiä ja 15,2 metriä leveitä. Uppouma oli 487 tonnia ja syväys oli 1,5 metriä. Propulsiojärjestelmänä oli neljä kattilaa, jotka tuottivat voiman kahdelle höyrykoneelle. Aluksissa oli yksi potkuri ja niiden huippunopeus oli yhdeksän solmua. Alusten varastoissa oli maksimissaan 150 tonnia hiiltä.

Alusten aseistuksena oli kaksi Dahlgrenin valmistamaa 11 tuuman matalapaine tykkiä, jotka kumpikin painoivat 7&nbsp;300 kilogrammaa. Tykit ampuivat 61,7 kg ammuksia jopa 3&nbsp;340 metriin viidentoista asteen korotuskulmalla. Tornin ja ohjaushytin suojana oli 152 millimetrin panssarointi ja kannessa sekä rungossa 32 millimetrin panssarointi.

## Alukset
Tomlinson and Hartupee Company vastaanotti 16. toukokuuta 1862 tilauksen kahden aluksen valmistamisesta. Alukset valmistettiin yhtiön Pittsburghin telakalla Pennsylvaniassa. Työt etenivät hitaasti työvoimapulan ja laivaston vaatimien muutosten vuoksi. Yhdysvaltain hallinto allokoi 188&nbsp;000 dollaria *Sanduskyn* valmistamiseen, mutta lopullinen hinta nousi 235&nbsp;039 dollariin muutosten aiheuttamien lisätöiden vuoksi. Muutoksia varten maksettiin huhtikuussa 1865 10&nbsp;000 dollarin lisämaksu ja tammikuussa 1867 37&nbsp;039 dollaria.

## Lähteet
*

### Viitteet
Real Steel

**Real Steel** on vuonna 2011 julkaistu tieteis- ja toimintaelokuva. Elokuva sijoittuu vuoteen 2020, milloin ihmisiä ei enää kiinnosta normaali nyrkkeily, vaan he asettavat robotit hoitamaan homman. Elokuvassa isä, joka luopui pojastaan heti kun hän syntyi, ottaa hänet yhdentoista vuoden eron jälkeen takaisin huostaansa, ja aloittaa poikansa kanssa kunnon robomittelön Zeusta – koko maailman vahvinta robottia – vastaan.

## Lähteet

## Aiheesta muualla
* Leffatykki: Real Steel (2011)
Mellano

**Mellano** on Lapinlahdella toimiva kiintokalusteiden ja MDF-ovien valmistaja. Se oli aiemmin osa pyhäntäläistä PRT-Forest-konsernia, mutta vuodesta 2019 lähtien sen omistajat ovat olleet yhtiön toimitusjohtaja Janne Lehtonen ja avainasiakaspäällikkö Marika Pehkonen.

Mellano on valmistanut ovia ja kalusteita alihankintana muun muassa Aina-keittiöille, Puustelli Groupille, Novartille, Isku-keittiöille ja Domus-yhtiöille.

Mellano Oy on perustettu vuonna 1992, ja sen toimitusjohtaja on Janne Tapio Lehtonen. Vuoteen 2015 saakka Mellanolla oli toimintaa myös Pieksämäellä. Vuonna 2017 Mellano Oy:n liikevaihto oli 11,9 miljoonaa euroa ja henkilöstömäärä 84.

## Tuotteet
Mellano Oy:n tuotteisiin kuuluvat keittiö-, kylpyhuone- ja vaatekaappien ovet, kalusterungot, työtasot ja välitilat, helat ja vetimet, altaat, hanat, liesituulettimet ja muut kiintokalusteisiin liittyvät tarvikkeet. Materiaaleina tuotteissaan Mellano käyttää laminaattia, massiivipuuta, alumiinia, graniittia, kvartsia sekä lasia. 

## Lähteet

*Yritys, Mellano.
*Tuotteet, Mellano.
*Mellano, Asiakastieto.

### Viitteet
Männynkäävät

**Männynkäävät** (*Porodaedalea*) on arinakääpäsuku, joka on erotettu *Phellinus*-suvusta muun muassa DNA-analyysien perusteella, ja sen on katsottu jo pitkään mikroskooppisesti dimiittisen – eli siinä on sekä tukirihmoja että alkeisrihmoja – rakenteensa muodostavan oman lajiryhmänsä arinakääpien sisällä. Suomessa on kolme tunnettua sukuun kuuluvaa lajia: männynkääpä (*P. pini*), kuusenkääpä (*P. chrysoloma*) ja siperiankääpä (*P. abietis*).

## Lähteet
Star Wars: The New Jedi Order - Vector Prime

**Star Wars: The New Jedi Order - Vector Prime** on R. A. Salvatoren kirjoittama Tähtien Sota -romaani vuodelta 1999. Se on The New Jedi Order -kirjasarjan ensimmäinen osa.
Jacques Dutronc (vuoden 1969 albumi)

**Jacques Dutronc** on ranskalaisen laulaja-lauluntekijän Jacques Dutroncin kolmas studioalbumi. Albumi julkaistiin vuonna 1969. 

## Kappaleet

## Lähteet
Weizmannin tiedeinstituutti

**Weizmannin tiedeinstituutti** (, ) on maisteri- ja tohtoriopintoja tarjova julkinen tutkimuskorkeakoulu Israelin Rehovotissa. Korkeakoulu on perustettu vuonna 1934, ja se toimi ennen Israelin valtion syntyä nimellä *Daniel Sieffin tutkimusinstituutti* (, 1934–1949). Sittemmin tutkimuslaitos nimettiin Israelin ensimmäisen presidentin, kemisti Chaim Weizmannin mukaan. 

Pieni tutkimuskorkeakoulu on keskittynyt luonnontieteisiin ja eksakteihin tieteisiin. Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Weizmannin tiedeinstituutin sijalle 101.-150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia. Instituutissa työskennelleet tutkijat ovat saaneet useita Nobel- ja Turing-palkintoja. Palkittuja tutkijoita ovat muun muassa Amir Pnueli (1996 Turing), Adi Shamir (2002 Turing), Ada Yonath (2009 kemian Nobel), Shafi Goldwasser (2012 Turing), Michael Levitt (2013 kemian Nobel), ja Arieh Warshel (2013 kemian Nobel).

Weizmannin instituutissa ei ole alemman korkeakouluasteen opetusta. Vuonna 2017 instituutissa opiskeli noin 1&nbsp;000 maisteri- tai tohtoriopiskelijaa. Noin 70 prosenttia opiskelijoista on tohtoriopiskelijoita. Opettajat, tutkijat ja muu henkilökunta mukaan luettuna tiedeinstituutti muodostaa noin 2&nbsp;500 ihmisen yhteisön.
 
## Lähteet

## Aiheesta muualla

*Susanna Peltonen (1.8.2015) Murot paljastivat muurahaisten salaisuuden – Kukaan ei päätä, kuka on johtajana (tekniikkatalous.fi)
Hurmio (kappale)

**Hurmio** (*Ecstasy*) on José Belmonten säveltämä tango vuodelta 1952. Siitä on tullut maailmankuulu sekä eri kielillä laulettuina versioina että orkesterikappaleena ja muina instrumentaalisovituksina. Suomeksi sen levyttivät ensimmäisenä Juha Eirto ja Metro-tytöt vuonna 1955. Suomalaiset sanat tangoon on tehnyt Reino Helismaa salanimellä Rauni Kouta.

Muita ”Hurmion” lauletun version suomalaisia levyttäjiä ovat Kipparikvartetti (1957), Olavi Virta (1957), Eino Grön (1975), Väinö Lehtinen (1978), Topi Sorsakoski (1985), Reijo Taipale (1990), Tapani Kansa (1993) ja Sauli Lehtonen (1995). Instrumentaaliversioita ovat levyttäneet Pärre Förars ja Ingmar Englund (viulu ja kitara, 1956), Taito Vainio (harmonikka, 1959) ja Rauno Lehtinen (1982).

## Lähteet

## Aiheesta muualla
*Marco Lundberg esittää ”Hurmion” Seinäjoen Tangomarkkinoilla 2016, Yle Areena
Tekstitaidon koe

**Tekstitaidon koe** on osa äidinkielen ylioppilaskoetta. Äidinkielen koe on jakautunut vuodesta 2007 lähtien esseekokeeseen ja tekstitaidon kokeeseen. Tekstitaidon kokeessa on määrätty tutkittavaksi abiturientin "kriittistä ja kulttuurista lukutaitoa ja kielellistä ilmaisukykyä". Ensisijaisesti kyseessä on lukutaidon koe ja sen tehtävät liittyvät valmiisiin pohjateksteihin (esimerkiksi uutisteksteihin). Näissä tehtävissä voidaan kysyä pohjatekstien merkityksiin tai rakenteisiin liittyviä kysymyksiä. Tuottamistehtävässä abiturientin on käytettävä odotuksenmukaisen vastaustekstin sijaan jotain muuta tekstilajia.

2017 koetilaisuudessa kokelaille jaettiin A4-kokoinen, enintään kahdeksansivuinen vihkonen, joka sisältää tehtävänannot ja aineiston. Aineistona oli asiatekstejä — esimerkiksi artikkeleita, uutisia, mielipidekirjoituksia — ja kaunokirjallisia tekstejä sekä kuvamateriaalia.

Tekstitaidon kokeen arviointikohteet ovat

• tehtävänannon noudattaminen

• vastaustekstin sisältöainekset

• käsitteiden käyttö

• tekstin rakentaminen

• kieli

• kokonaiskuva lukutaidosta.

## Lähteet

## Aiheesta muualla
* Yle.fi: Abitreenit/Äidinkielen tekstitaidon koetehtäviä ja vastauksia
Täysikuu (kappale)

**Täysikuu** on Toivo Kärjen säveltämä ja Reino Helismaan sanoittama tango vuodelta 1954. Salanimillä Pedro de Punta ja Orvokki Itä julkaistu kappale kuultiin ensi kerran Olavi Virran laulamana elokuvassa *[[Minä soitan sinulle illalla]]*. 

”Täysikuun” ovat levyttäneet Virran lisäksi myös Taisto Tammi (1964), Henry Theel (1969), Pasi Kaunisto (1974 ja 1978), Eino Grön (1977), Reijo Taipale (1977, 1980 ja 1985), Eini (1978), Reijo Kallio (1980), Katri Helena (1982), Topi Sorsakoski (1985) ja Tapani Kansa (1992). Instrumentaaliversioita ovat tehneet muiden muassa Esko Könönen (1960), Kalevi Nyqvist (1968) ja Malando (1978).

## Lähteet

## Aiheesta muualla
*Tangon ensiesitys elokuvassa ''Minä soitan sinulle illalla'' (1954), Elävä muisti -sivusto
Täysikuu (täsmennyssivu)

**Täysikuu** voi tarkoittaa seuraavia:
*täysikuu, Kuun vaihe
__NOTOC__
## Musiikki
*”Täysikuu”, Toivo Kärjen ja Reino Helismaan tango vuodelta 1954
*”Täysikuu”, Remu Aaltosen kappale vuodelta 1987
*”Täysikuu”, Kaija Kärkisen kappale vuodelta 1996
*ainakin 14 muuta Suomessa tällä nimellä levytettyä sävelmää
**[[Täysikuu (albumi)|Täysikuu]]*, Tapani Kansan albumi vuodelta 1991.

## Kirjallisuus
**[[Täysikuu (romaani)|Täysikuu]]*, Antonio Muñoz Molinan romaani vuodelta 2003 (alkuteos *Plenilunio*, 1997).

## Elokuva
**[[Täysikuu (vuoden 1979 elokuva)|Täysikuu]]* (*Pelnia*), puolalainen elokuva vuodelta 1979
**[[Täysikuu (vuoden 1998 elokuva)|Täysikuu]]* (*Vollmond*), sveitsiläis-saksalais-ranskalainen elokuva vuodelta 1998.

## Muuta
* Täysikuu,  Antonio da Cudanin veistos Raahessa.

## Lähteet
Glen Coe

**Glen Coe** () on laakso eli *glen* Ylämaan alueella Skotlannissa. Se ulottuu Loch Leveniin asti, jossa Coe-joki laskee Atlanttiin. Alkupäässään sisämaan puolella Glen Coe on jääkaudella hioutunut notko, jota reunustavat yli 900 metriä korkeat vuoret. Helmikuussa 1692 laaksossa tehtiin verilöyly, jossa surmattiin Glencoen Macdonaldeja. Nykyisin laakso on lähes asumaton.

Perimätiedon mukaan kelttiläinen runoilija Ossian syntyi Glen Coessa.

## Lähteet

## Aiheesta muualla
Fasolada

**Fasolada** (), **fasulada** (φασουλάδα, *fasouláda*) eli **fasolia** (φασόλια, *fasólia*) on kreikkalaiseen keittiöön kuuluva papukeitto, jossa on valkoisia papuja, tomaattia, porkkanaa, selleriä sekä kreikkalaista neitsytoliiviöljyä.

Fasoladaa on kuvattu ”Kreikan kansallisruoaksi”, sillä se on historiallisesti hyvin yleinen perusruoka. Keiton juuret saattaavat olla jo antiikin Kreikassa, jossa papujen keittämiselle oli oma juhlakin, nykyisen lokakuun aikaan vietetty Pyanopsia. Turkkilaisessa keittiössä keittoa vastaa *kuru fasulye* ja arabialaisessa keittiössä *fasoulia*.

## Lähteet

## Aiheesta muualla
Nivala (sukunimi)

**Nivala** on sukunimi, joka on muun muassa seuraavilla suomalaisilla henkilöillä:

*Antti Nivala, diplomi-insinööri ja M-Files Oy:n perustaja ja teknologiajohtaja
*Asko Nivala (s. 1980), kulttuurihistorioitsija
*Eija Nivala (s. 1967), rovasti ja Kirkon akateemiset AKI:n ja Suomen kirkon pappisliiton puheenjohtaja, Keskustan kansanedustaja ja Ylivieskan kirkkoherra
*Jani Nivala, radiotoimittaja
*Kaisa Kallio, omaa sukua Nivala, presidentti Kyösti Kallion puoliso
Gemista

**Gemista** (, ”täytetyt”; lausutaan ”jemista”) on kreikkalainen nimitys täytetyille kasviksille, yleensä paprikoille ja pihvitomaateille. Täytteenä käytetään yleensä riisiä ja yrttejä, mutta täyte voi olla myös jauhelihaa.

Gemista on esimerkki *laderá*-tyypin ruoista eli ruoista, jotka valmistetaan oliiviöljyyn. Gemistaa valmistetaan erityisesti kesäaikaan, kun paprikat ja tomaatit ovat tuoreita. Laajasti ottaen gemista voi viitata myös muihin täytettyihin ruokia-aineisiin, kuten täytetyt kesäkurpitsat, munakoisot ja sienet tai jopa merenelävät kuten mustekala.

## Lähteet

## Aiheesta muualla
Gyros

**Gyros** (, , ’pyörivä’) on kreikkalainen ruokalaji, joka tehdään vuolemalla porsaanlihasiivuja suurehkosta vartaasta.

Gyros on Kreikan suosituinta pikaruokaa ja maan versio turkkilaisesta döner kebabista, johon suurimpana erona on se, että gyrosliha on yleensä porsaanlihaa. Gyroksessa voidaan käyttää kuitenkin myös lampaanlihaa tai kanaa. Kebabin tavoin gyros paistetaan suurikokoisina pystyvartaina, josta liha vuollaan annosta valmistettaessa. Gyros tarjoillaan usein ranskanperunoiden, tsatsikin, tomaattisiivujen ja sipulin kera joko lautasella tai käärittynä pitaleipään (pita-gyros).


Tiedosto:Gyros C5878.jpg|Gyros-vartaita
Tiedosto:Plate with Gyros Vegetables.jpg|Gyroslautanen


## Lähteet

## Aiheesta muualla
Horta (ruoka)

**Horta** () tarkoittaa kreikassa yleisesti villiyrttejä. Kreikkalaisessa keittiössä horta (χόρτα βραστά, *chórta vrastá*, ”keitetyt yrtit”) viittaa myös suppeammin tiettyyn ruokalajiin, höyrytettyihin ”villiruohojen” lehtiin, jotka maustetaan kreikkalaisella oliiviöljyllä sekä sitruunamehulla. Villiruohot voivat olla esimerkiksi amarantin, endiivin, portulakan, punajuuren, sareptansinapin, sikurin, villipinaattin tai voikukan lehtiä. Horta kuuluu usein alkuruokiin tai se voi olla suurempana annoksena kevyt pääruoka. Hortaa syödään yleensä kylmänä.

Villiyrttien kerääminen eli suomalaisittain ”hortoilu” kuuluu oleellisesti perinteiseen kreikkalaiseen ruokakulttuuriin.

## Lähteet
Horta

**Horta** voi viitata seuraaviin:

## Paikkoja
* Horta, kaupunki Azoreilla Portugalissa
* Hortan piiri, yksi Azorien hallinnollisista piireistä 1836–1976
* Horta, Barcelonan kaupunginosa Espanjassa
* Horta-Guinardó, Hortan ja Guinardón kaupunginosat käsittävä hallintoalue Barcelonassa

## Henkilöitä
* José Ramos Horta (s. 1949), Itä-Timorin presidentti 2007–2012, Nobelin rauhanpalkinnon saaja
* Maria Teresa Horta (1937–2025), portugalilainen kirjailija, runoilija, toimittaja ja aktivisti
* Ricardo Horta (s. 1994), portugalilainen jalkapalloilija
* Silvio Horta (1974–2020), yhdysvaltalainen televisiotuottaja ja käsikirjoittaja
* Victor Horta (1861–1947), belgialainen arkkitehti

## Muita merkityksiä
* *[[Horta (suku)|Horta]]*, esikkokasvien (Primulaceae) heimoon kuuluva suku
* horta, villiyrtit kreikkalaisessa keittiössä
* Maison ja Atelier Horta, Victor Hortan 1898 suunnittelema rakennus Brysselissä.
Ferkessédougou

**Ferkessédougou** (arkikielessä *Ferké*) on kunta, departementti ja Tchologon alueen hallinnollinen keskus Norsunluurannikolla. Se sijaitsee maan pohjoisosassa 575 kilometriä Abidjanista pohjoiseen. Kunnassa on 58&nbsp;600 asukasta (vuonna 2014).

Ferkessédougoun kunnan pinta-ala on 91,2 neliökilometriä. Se rajoittuu pohjoisessa Ouangolodougoun, idässä Koumbalan, etelässä Tafirén ja lännessä Sinématialin kuntiin.

Vuonna 1978 perustettu kunta käsittää 15 kaupunginosaa ja 22 kylää. Asukkaat ovat senufoihin kuuluvia niarafoloja.

Ferkessédougoussa on Norsunluurannikon pohjoisin rautatieasema. Kunnan pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, maniokki, jamssi, riisi, mango ja maapähkinä. Viidentoista kilometrin päässä sijaitsee suuri sokerintuotantoalue. Muita elinkeinoja ovat kaupankäynti, liikenne ja maataloustuotteiden jalostus.

Seudun päänähtävyys on Comoén kansallispuisto.

## Lähteet
RadioPlay

**RadioPlay** on Bauer Media Groupin suoratoistopalvelu audiosisällöille. Palvelussa voi kuunnella muun muassa Radio Novan, Iskelmän ja Radio Cityn ohjelmia myös jälkikäteen. RadioPlay lanseerattiin Suomessa 13. joulukuuta 2017.

## Radiokanavat Suomessa

* Auran Aallot
* Basso
* Radio 957
* Radio City
* Radio Classic
* Ysäri
* Kasari
* Iskelmä
* KISS
* Radio Mega Oulu
* Radio Nostalgia
* Radio Nova
* NRJ
* Radio Pooki
* Radio Pori
* SuomiRock
* SuomiRäp
* Top51

### RadioPlay Premium-kanavat

* Basso Andy Bush's Indie Disco 24/7
* Blaka Blaka
* Classic FM Mindfulness Music
* Esko Eerikäisen latinosuosikit
* Eurosong Radio
* KISS In The Mix
* KISSTORY 00's
* KISSTORY 90's
* KISSTORY R&B
* Lasten Hitit
* Minna Kuukan rakkauslaulut
* Niina Backmanin Lounge
* Radio City & Klassic Kerrang! Radio
* Radio City Alt Rock 80's
* Radio City Blues Power
* Radio City Chilled Rock
* Radio City Classic 70's Rock
* Radio City Classic 80's Rock
* Radio City Skate Rock
* Radio Classic Dinner Jazz
* Radio Classic klassiset elokuvahitit
* Radio Nova Retroperjantai Kultaturbo
* Radio Pooki saunatakkitanssit
* Suomi Disco Fever
* Through The Decades

## Podplay
**Podplay** on Bauer Media Groupin podcast-palvelu. Podplay lanseerattiin Suomessa 24. syyskuuta 2020.

## Lähteet

## Aiheesta muualla
* RadioPlay.fi
Kleftiko

**Kleftiko** () on kreikkalainen ruokalaji, joka on uunissa paistettua marinoitua lampaanlihaa. Se on alun perin nimensäkin mukaisesti kreikkalainen versio rosvopaistista.

Kleftikoa valmistettaessa lampaanliha marinoidaan sipulien kera oliiviöljyssä, sitruunamehussa ja valkosipulissa. Tämän jälkeen se kääritään voipaperiin, joka pitää marinadin kiinni lihassa. Lihaa haudutetaan uunissa useita tunteja. Kleftiko tarjoillaan yleensä yhdessä perunoiden kanssa. Perunat keitetään usein erikseen, mutta ne voidaan myös hauduttaa yhdessä lihan kanssa.

Kleftikon nimi viittaa osmanivallan ajan kreikkalaisiin kapinallisiin klefteihin, ”varkaisiin” (*kléftes*), joiden täytyi varastaa ruokansa. Alun perin kleftiko on haudutettu maahan kaivettuun kuoppaan tehdyssä hiilloksessa, jotta savu ja tuoksut eivät paljastaisi kleftejä. Suomessa kleftikoa kutsutaan valmistustapansa vuoksi myös nimillä ”paperilammas” tai ”rosvopaisti”.

## Lähteet